с приложимите изисквания, предвидени в законодателството на Съюза по отношение на замърсяването с остатъчни вещества от пестициди, установени при извършвания от държавите членки официален контрол в съответствие с Регламент за изпълнение (ЕС) 2019/1793, е целесъобразно да се увеличи на 50 % честотата на проверките за идентичност и физическите проверки на плодовете от хлебно дърво от Малайзия и пиперките от рода Capsicum (различни от сладки) от Уганда.
 (11)
 С оглед на подадените чрез системата RASFF уведомления за замърсяване с остатъчни вещества от етиленов оксид на някои пратки бамя от Индия етиленовият оксид следва да бъде добавен към анализите, на които трябва да бъде подложена тази стока, а честотата на проверките за идентичност и физическите проверки за наличие на остатъчни вещества от пестициди, включително етиленов оксид, които се извършват върху бамя от Индия на границите на Съюза, следва да бъде увеличена на 20 %.
 (12)
 Поради зачестилите случаи на несъответствие с приложимите изисквания, предвидени в законодателството на Съюза по отношение на замърсяването с афлатоксини, установени при извършвания от държавите членки официален контрол в съответствие с Регламент за изпълнение (ЕС) 2019/1793, и с оглед на големия брой уведомления чрез системата RASFF, е целесъобразно да бъде увеличена на 20 % честотата на проверките за идентичност и физическите проверки на фъстъци от Съединените щати.
 (13)
 Поради зачестилите случаи на несъответствие с приложимите изисквания, предвидени в законодателството на Съюза по отношение на замърсяването със Salmonella, установени при извършвания от държавите членки официален контрол в съответствие с Регламент за изпълнение (ЕС) 2019/1793, е целесъобразно да се увеличи на 50 % честотата на проверките за идентичност и физическите проверки на семена от Sesamum от Судан.
 (14)
 Поради зачестилите случаи на несъответствие с приложимите изисквания, предвидени в законодателството на Съюза по отношение на замърсяването с остатъчни вещества от пестициди, установени при извършвания от държавите членки официален контрол в съответствие с Регламент за изпълнение (ЕС) 2019/1793, е целесъобразно да се увеличи на 50 % честотата на проверките за идентичност и физическите проверки на лозови листа от Турция.
 (15)
 По отношение на лешниците и продуктите, произведени от лешници, от Грузия, наличната информация показва благоприятна тенденция по отношение на степента на съответствие с приложимите изисквания, предвидени в законодателството на Съюза по отношение на замърсяването с афлатоксини. Целесъобразно е да се увеличи на 20 % честотата на проверките за идентичност и физическите проверки на лешници и продукти, произведени от лешници, от Грузия. Лешниците и продуктите, произведени от лешници, от Турция и Азербайджан са включени в приложение II към Регламент за изпълнение (ЕС) 2019/1793 поради риск от замърсяване с афлатоксини. С цел да се осигури последователност при смекчаването на рисковете е целесъобразно да се измени съществуващото вписване за лешници и продукти, произведени от лешници, от Грузия, за да бъдат обхванати същите продукти като тези с произход от Турция и Азербайджан.
 (16)
 От януари 2019 г. насам семената от Sesamum от Етиопия са подложени на засилен официален контрол поради риска от замърсяване със Salmonella. Официалният контрол върху тези хранителни продукти от страна на държавите членки показва, че процентът на несъответствие с изискванията се запазва трайно